62021CO0592_INF
A Bíróság (nyolcadik tanács) 2022. szeptember 30‑i végzése – ĒDIENS & KM.LV
(C‑592/21. sz. ügy)
„Előzetes döntéshozatal – A Bíróság eljárási szabályzatának 99. cikke – Közbeszerzési szerződések odaítélése – 2014/24/EU irányelv – Az eljárás lefolytatása – A résztvevők kiválasztása – Kiválasztási szempontok – Műszaki és szakmai alkalmasság – Az 58. cikk (4) bekezdése – Bizonyítási eszközök – Egységes európai közbeszerzési dokumentum – 59. cikk – Egyéb szervezetek kapacitására való támaszkodás – Az 63. cikk (1) bekezdése – Ideiglenes vállalati társulás – Szakmai tapasztalatra vonatkozó feltétel, amelynek e társulásnak a szerződés odaítélése esetén az e tapasztalatot igénylő tevékenység végzésével megbízott tagja kell, hogy megfeleljen – Az ajánlattételhez szükséges dokumentáció által elő nem írt feltétel – A közkereseti társaságban érvényesülő egyetemleges felelősség relevanciájának hiánya”
1.
Előzetes döntéshozatalra előterjesztett kérdések – Olyan válasz, amely nem enged teret semmilyen észszerű kétségnek – Az ítélkezési gyakorlatból egyértelműen levezethető válasz – Az eljárási szabályzat 99. cikkének alkalmazása
(A Bíróság eljárási szabályzata, 99. cikk)
(lásd: 18., 19. pont)
2.
Jogszabályok közelítése – Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásai – 2014/24 irányelv – Szerződések odaítélése – A minőségi kiválasztásra vonatkozó szempontok – Műszaki és szakmai alkalmasság – Egyéb szervezetek kapacitására való hivatkozás lehetősége – Feltételek – Szakmai tapasztalat – Olyan feltétel, amelynek kizárólag az ideiglenes vállalati társulásnak az e tapasztalatot igénylő tevékenység végzésével megbízott tagja kell, hogy megfeleljen – Megengedhetőség
(2014/24 európai parlamenti és tanácsi irányelv, 58. cikk, (4) bekezdés, 59. cikk, 63. cikk, (1) és (2) bekezdés)
(lásd: 25–29., 34. pont és a rendelkező rész)
3.
Jogszabályok közelítése – Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásai – 2014/24 irányelv – Szerződések odaítélése – A minőségi kiválasztásra vonatkozó szempontok – Műszaki és szakmai alkalmasság – Egyéb szervezetek kapacitására való hivatkozás lehetősége – Feltételek – Az ajánlattételhez szükséges dokumentációban való pontosítás hiánya – Hatás
(2014/24 európai parlamenti és tanácsi irányelv, 19. cikk, (2) bekezdés, második albekezdés)
(lásd: 30., 31. pont)
Rendelkező rész
A közbeszerzésről és a 2004/18/EK irányelv hatályon kívül helyezéséről szóló, 2014. február 26‑i 2014/24/EU európai parlamenti és tanácsi irányelv 63. cikkének (1) bekezdését annak 59. cikkével együttesen
a következőképpen kell értelmezni:
amennyiben megállapításra kerül, hogy abban az esetben, amikor egy közbeszerzési szerződést valamely ideiglenes vállalati társulásnak ítélnek oda, azon tevékenység végzése, amelynek tekintetében tapasztalatot követelnek meg, a társulás egyetlen tagjának lesz feladata, az ajánlattevő társulás – az ajánlatkérő szerv által ezen irányelv 58. cikkének (4) bekezdésének megfelelően előírt – a szakmai tapasztalattal kapcsolatos feltételnek való megfelelés igazolására kizárólag e társulás említett tagjának tapasztalatára hivatkozhat, akkor is, ha az ajánlattételhez szükséges dokumentáció nem írja elő kifejezetten, hogy az ideiglenes vállalati társulások tagjainak egyenként meg kell felelniük e feltételnek.